วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
6 พ.ย. 2558

ภาครวมตลาดภาคเช้า
ดัชนี SET ช่วงเช้าปิดบวก 1,415.58 (+2.42 จุด,+0.17%) กรอบ 1408-1417 มูลค่าการซื้อขาย  18,680.016 ลบ. เรียงลำดับมูลค่าการซื้อขาย ICT CONS ENERG BANK PROP FOOD COMM TRANS FIN CONMAT IMM ตามลำดับ
ตลาดภูมิภาคปรับขึ้น [Nikkei 225+0.47%][FBMKLCI +0.12%][HSI -0.82%][SSE +0.52%][TAIEX -1.77%]แต่ชะลอการซื้อขาย ติดตามการรายงานตัวเลขจ้างงานนอกภาคเกษตรสหรัฐคืนนี้ เพื่อประเมินความแข็งแกร่งเศรษฐกิจสหรัฐต่อแนวโน้มการขึ้นอัตราดอกเบี้ยของธนาคารกลางสหรัฐในเดือนันวาคม โดยผลการสำรวจระบุว่า รายงานตัวเลขการจ้างงานนอกภาคเกษตรเดือนต.ค. จะเพิ่มขึ้น 183,000 ตำแหน่ง โดยเพิ่มจาก 142,000 ตำแหน่งในก.ย. และคาดว่าอัตราการว่างงานจะลดลงสู่ 5.0% ส่วนตลาดหุ้นโตเกียวปรับตัวขึ้นได้แรงหนุนจากการพุ่งขึ้นของหุ้นกลุ่มส่งออก หลังจากเงินเยนอ่อนค่าเทียบกับดอลลาร์สหรัฐ และหุ้นโตโยต้า มอเตอร์ ปิดภาคเช้าเกือบทรงตัว หลังจากบริษัทเปิดเผยกำไรสุทธิในช่วงเดือนเม.ย.-ก.ย. เพิ่มขึ้น 11.6% เมื่อเทียบรายปี และประกาศแผนซื้อคืนหุ้น แต่บริษัทได้ปรับลดคาดการยอดขายทั่วโลกในรอบปีที่สิ้นสุดเดือนมี.ค.ปีหน้า
ปัจจัยไทย คาด AJD LPH AJD-W1 AJD-W2 SAWAD-W1 จะเข้าข่าย Turnover List สัปดาห์หน้า
IMPACT(+) MINT TRUE BAY PTT MAKRO SCC BBL DTAC CENTEL ROBINS TOP KBANK BJC PLANB IRPC      
IMPACT(-) ADVANC CPALL DELTA BEC GLOW BH IVL CPN PS RATCH PTTEP BMCL TPIPL INTCUH ITD
 
แนวโน้มตลาดและหุ้นที่น่าสนใจ
มีแนวโน้มปรับขึ้นทดสอบ 1,420 โดยเน้นยืน 1,415 เป็นสำคัญ
แนวโน้มภาคบ่ายเชิงเทคนิค: ดัชนีช่วงเช้าอยู่ในช่วงทดสอบแนวต้านที่ 1,415 หากภาคบ่ายยืนได้ต่อ มีโอกาสปรับตัวขึ้นทดสอบ 1,420 หากยืนไม่ได้ คาดปรับตัวลงทดสอบ 1,410
 
SGP (ราคาปิดภาคเช้า 11.80)
คงคำแนะนำซื้อ ราคาสามารถยืนเหนือ SMA ทุกเส้นได้ต่อเนื่อง พร้อมไม่สร้างจุดต่ำสุดใหม่ เป็นสัญญาณดี มีโอกาสปรับตัวขึ้นต่อ ทดสอบ แนวต้านที่ 12.00/12.6   
 
CSS (ราคาปิดภาคเช้า 5.35)
คงคำแนะนำซื้อ ราคายังคงยืนตัวอยู่บนเส้น Uptrend line พร้อมยังไม่สร้างจุดต่ำสุดใหม่ มีโอกาสรีบาวน์กลับขึ้นทดสอบ 5.75/6.25 โดยมี 5.20 เป็นจุดตัดขาดทุน
 
ข่าวภาคเช้า (infoquest)
– APCO คาดงบ Q4/58 จะดีขึ้นจากเพิ่มช่องทางขาย หลัง Q3/58 ยอดขายชะลอตัว
– 3 สมาคมรง.น้ำตาลคาดปริมาณผลผลิตอ้อยปี 58/59 ใกล้เคียงปีก่อนที่ 106 ล้านตันอ้อย
– TAKUNI กำไร Q3/58 พุ่ง 353% รายได้งานรับเหมา-กำไร”ซี เอ แซด”หนุน
– LIT ไตรมาส 3/58 กำไรสุทธิเพิ่มขึ้นเป็น 17.96 ลบ.
– พาณิชย์ เซ็นซื้อขายข้าว G to G กับอินโดฯ 5 แสนตันสัปดาห์หน้า-รอลงนามกับจีนอีก 1 ล้านตัน
– นายกฯ สั่งเดินหน้าประมูล 4G ตามกำหนด เมินปัญหาฟ้องร้อง       